《挽高宗皇帝章四首》
宋代·卫泾

历数千龄在，讴歌四海归。
地雄元帅府，天授上皇衣。
洗甲乾坤净，投戈日月挥。
成功有如此，今古独巍巍。

作者简介：（?—1226）嘉兴华亭人，徙居平江昆山，字清叔，号后乐居士、西园居士。卫季敏子。孝宗淳熙十一年进士第一。与朱熹友善。宁宗开禧初，累迁御史中丞。三年，参与谋诛韩侂胄，除签书枢密院事兼参知政事。后为丞相史弥远所忌，罢知潭州。卒谥文穆，改谥文节。有《后乐集》。